சத்தியமங்கலத்தின் தொடக்கத்திலேயே இருக்கிற போலீஸ் செக்போஸ்ட், மெல்லிய பதற்றத்தை உருவாக்குகிறது. 'இது டூரிஸ்ட் பகுதியல்ல... பாதுகாக்கப்பட்ட வனப்பகுதி... தேவையில்லாமல் வாகனத்தை விட்டு இறங்கக்கூடாது' என்று எச்சரித்துவிட்டுத்தான் அனுமதிக்கிறார்கள். மான்களும், குரங்குகளும், கேழையாடுகளும், காட்டுப்பன்றிகளும் வாகனத்தின் இரைச்சலுக்குப் பழகிவிட்டன. சாவகாசமாக நம்மை அண்ணாந்து பார்த்துவிட்டு தன் போக்கில் மேய்கின்றன. திம்மம் கடந்து மலைக்கு மேலான சமதளத்தில் பயணிக்கிறது எங்கள் வாகனம்.